
לכבוד



משרד הבטחון - אגף השיקום 






מ.ל.ב
קצין התגמולים
מרחוב דרך יעקב דורי 2, ת.ד. 931 קרית אונו 5510801
באתר
א.ג.נ.,

הנדון: ליאנה קולנגייב, ת.ז. 214390197
 

תביעה להכרת זכות נכה
הנני מייצג את מרשתי הנפגעת שבנדון והריני מתכבד לפנות כדלקמן:
1. מרשתי שבנדון, תצפיתנית באוגדת עזה אשר שירתה ב"שבת השחורה" – 7/10/2023 בבסיס מחנה רעים, והייתה עדה לזוועות אשר התרחשו בגזרה ובבסיס כל אותה העת על כל המשתמע מכך.
2. מרשתי כמו גם תצפיתניות נוספות היו "כלואות" בחמ"ל בחוסר אונים תוך ביצוע תפקידה לדרישות שניתנו לה.
3. קולות הזוועה והבשורות הקשות זרמו כל העת ברשת הקשר, במקביל נחשפה מרשתי לאירועי חטיפה, טבח ודברים נוספים אשר את חלקם היא נוצרת עימה.
4. במהלך האירוע מתעלפת מרשתי ומטופלת במקום. בזמן זה מחבלים משוטטים בינות המתקנים בבסיס והיא כמו יתר הנוכחים חסרי אונים ממש.
5. בחלוף מספר שבועות, בתום עוצר יציאות ומבלי שקיבלה טיפול שוחררה מרשתי עת סיימה את תקופת שירותה בחובה ולמעשה למן אותה "שבת שחורה" סובלת מרשתי ממצב נפשי מורכב אשר מצריך טיפול ומשפיע השפעה ניכרת על תפקודה ושגרת יומה וחייה.
6. מסיבה שאינה ברורה, חרף זאת שאין ולא יכולה להיות מחלוקת ביחס לאמור לעיל, ועל אף הזמן שחלף מרשתי טרם הוכרה על ידכם.
7. לאור המפורט לעיל, אודה לטיפולכם המסור בתביעת מרשתי, הכרה בה ומתן גישה לקבלת טיפולים, תמיכה וסיוע בהקדם.
רצ"ב יפוי כח וטופס ויתור על סודיות חתומים על ידי מרשי.

                                                                           בכבוד רב ובתודה,

             





             אריאל פרייברג, עו"ד      
